stanford-oval/wikipedia huggingface dataset:
שמונה וחצי
תקציר עלילה

גווידו אנסלמי (מרצ'לו מסטרויאני), במאי קולנוע איטלקי מפורסם, עובד על סרט המדע הבדיוני החדש שלו, שכולל אזכורים אוטוביוגרפיים על חייו, אך סובל ממחסום כתיבה על רקע קשיים אמנותיים וזוגיים. הוא משתכן בספא מפואר בעודו מנסה להתאושש מהחרדות שלו. גווידו שוכר מבקר ידוע שיבדוק את רעיונותיו לסרטו, אך המבקר מחסל כל רעיון. לגווידו יש חזיונות חוזרים על אישה מושלמת (קלאודיה קרדינלה), שאותה הוא רואה כמפתח לסיפור שלו. המאהבת שלו, קרלה, באה לבקר אותו, אבל גווידו שולח אותה למלון נפרד. צוות הפקת הסרט עובר למלון של גווידו בניסיון לגרום לו לעבוד על הסרט, אך ללא הצלחה.
גווידו מתוודה בפני קרדינל שאינו שמח וזוכה למעט תובנות. הוא מזמין את אשתו הפרודה, לואיזה (אנוק איימה), אך נוטש אותה ואת חברותיה במהלך מסיבת ריקודים לטובת צוות ההפקה שלו. גווידו מתוודה בפני חברתה הטובה של אשתו, רוזלה, שהוא רצה ליצור סרט טהור וכנה, אבל הוא נאבק עם למצוא משהו לומר. קרלה מפתיעה את גווידו, לואיזה ורוזלה מחוץ למלון, וגווידו טוען שהוא וקרלה סיימו את הרומן ביניהם שנים קודם לכן. לואיזה ורוזלה מתעמתות איתו וגווידו חומק לחזיון שבו הוא שולט על הרמון נשים מחייו. נערת תצוגה דחויה מתחילה במרד ונשות החזיון תוקפות את גווידו באמירות קשות עליו ועל חיי המין שלו.
כשלואיזה מגלה כיצד גווידו מציג אותה בסרט, היא מכריזה שנישואיהם הסתיימו. שחקנית בשם קלאודיה מלוהקת בתפקיד האישה המושלמת. גווידו מסביר לה שסרטו עוסק בגבר שחוק שמוצא ישועה באישה הזו. קלאודיה מסיקה שהגיבור של גווידו לא סימפתי כי הוא לא מסוגל לאהוב. פגוע, גווידו מבטל את הסרט, אבל המפיק וצוות הסרט מכריזים על מסיבת עיתונאים. גווידו מנסה לברוח מהעיתונאים ולבסוף מדמיין שהוא יורה לעצמו בראש. גווידו מבין שניסה לפתור את בעיותיו האישיות על ידי יצירת סרט, כאשר במקום זאת עליו לקבל את חייו כפי שהם. הוא מבקש מלואיזה את עזרתה. קרלה מספרת לו שהבינה מה הוא ניסה לומר: שאינו יכול להסתדר בלי האנשים בחייו. בסיום הסרט, כל הדמויות, האנשים בחייו, מחזיקות ידיים ורוקדות במעגל. גווידו וקרלה מצטרפים אליהם.
שחקנים ודמויות

מרצ'לו מסטרויאני - גווידו אנסלמי, במאי קולנוע.
קלאודיה קרדינלה - קלאודיה, כוכבת הקולנוע שגווידו מלהק כ"אישה המושלמת" שלו.
אנוק איימה - לואיזה אנסלמי, אשתו הפרודה של גווידו.
סנדרה מילו - קרלה, המאהבת של גווידו.
רוזלה פאלק - רוזלה, חברתה הטובה של לואיזה ואשת סודו של גווידו.
ברברה סטיל - גלוריה מורין, החברה החדשה והצעירה של מצאבוטה.
מדלן לבו - מדלן, שחקנית צרפתייה.
קטרינה בוראטו - אישה מסתורית במלון.
אדרה גייל - לה סרגינה, זונה.
גווידו אלברטי - פייס, מפיק קולנוע.
מאריו קונוצ'יה - עוזר ההפקה של גווידו, גרסה בדיונית של עצמו.
ברונו אגוסטיני - מנהל הפקה, גרסה בדיונית של עצמו.
צסרינו מיצ'לי פיקארדי - מפיק בפועל, גרסה בדיונית של עצמו.
ז'אן רוגל - קאריני דומייר, מבקר קולנוע.
מריו פיסו - מאריו מצאבוטה, חבר של גווידו.
איבון קסדיי - ז'קלין בונבון, רקדנית קברט לשעבר.
איאן דאלאס - מוריס, העוזר של מאיה.
מינו דורו - אלברטו, הסוכן של קלאודיה.
נאדיה סאנדרס - נאדין.
אדי וסל - בובה.
יוג'ין וולטר - כתב אמריקאי.
מארי אינדובינו - מאיה, מגדת עתידות.
גווידיטה ריסונה - אמו של גווידו.
אניבלה נינצ'י - אביו של גווידו.
הפקה

הסרט נחשב לאחד מטובי סרטי הקולנוע שנעשו אי פעם (במשאלים רבים הגיע שני רק לסרט "האזרח קיין"), וזכה בפרס אוסקר לסרט הזר הטוב ביותר ובפרס גלובוס הזהב לסרט הזר הטוב ביותר. הוא היה אחד הראשונים בקריירה של פליני, שנתן מקום נרחב לתת מודע בחייו של הגיבור. את המוזיקה לסרט הלחין נינו רוטה שהלחין רבים מסרטיו של פליני. השחקנים הראשיים בסרט הם מרצ'לו מסטרויאני, קלאודיה קרדינלה ואנוק איימה.
במרכז עלילת הסרט במאי קולנוע הסובל ממחסום יצירתי ואשר אינו מצליח להתקדם בבימוי סרטו החדש. במקביל, הוא מוצא את עצמו תקוע בחייו האישיים. הסרט משוטט הלוך ושוב בין הפנטזיות של הגיבור (לדוגמה סצנת ההרמון) לבין זכרונות מילדותו (ריקוד הרומבה של הזונה על חוף הים והעונש שהוא מקבל בעקבות כך), התמודדות עם עברו ועם הוריו לבין המציאות היומיומית.
סצנות רבות בסרט תומכות בתאוריה זו ובעיקר סצנת הסיום שבה יורדים כל גיבורי הסרט מהעבר ומההווה ממגדל ענק (סמל לפאלוס - אבר המין הגברי) לתוך מעגל ורוקדים לצלילי תזמורת שמנוהלת על ידי גוידו הילד.
שם הסרט מתייחס לכך שזהו הסרט השמונה וחצי של פליני (החצי מתייחס לסרט שהכיל שני סיפורים שבוימו על ידי שני במאים שונים).
לקריאה נוספת

יעקב מלכין, 6 – התסריט כתשתית הבקורת, המתפקדת בתהליך היצירה הקולנועית: "שמונה וחצי" כעימות בין הדמיון היוצר והתבונה השופטת, ספרות התסריט: עיונים בצורה ספרותית חדשה, תל אביב: הוצאת הקיבוץ המאוחד, 1985, עמ' 115–129.
פדריקו פליני, "דברים על 'שמונה וחצי'", בתוך: איתן גרין (עורך), במאים ואנשי קולנוע על הקולנוע. תל אביב: עם עובד, 1985. עמ' 9–14. במקור: "מתוך דיון על "שמונה וחצי", שפורסם בכתב העת "ביאנקו א נרו", אפריל 1963". מצרפתית: יהושע קנז.
דני מוג'ה, אהבנו כל כך – 100 סרטי מופת, מפה - מיפוי והוצאה לאור, 2003, הערך "שמונה וחצי", עמ' 161–163
שמונה דייטים ראשונים

| --- | --- |

כרזת הסרט
 בימוי:  David Dodson, Sasha Malarevsky, Alexander Yurchikov 
 הופק בידי:  וולודימיר זלנסקי 
 תסריט:  וולודימיר זלנסקי, אנדריי יאקובלב 
 שחקנים ראשיים:  אוקסנה אקינשינה סבטלנה חודצ'נקובה Mariya Kravtsova Olesya Zheleznyak דניס ניקיפורוב וולודימיר זלנסקי Yekaterina Varnava Soso Pavliashvilli 
 מדינה:  רוסיה, אוקראינה 
 חברת הפקה:  אולפני רובע 95 
 הקרנת בכורה:  15 במרץ 2012 
 משך הקרנה:  83 דק' 
 שפת הסרט:  רוסית 
 סוגה:  סרט קומדיה 
 דף הסרט ב־IMDb
 
שמונה דייטים ראשונים (ברוסית: Восемь первых свиданий) הוא סרט קומדיה רומנטית רוסית משנת 2012, בבימוי דייוויד דודסון ואלכסנדר מליארבסקי. מככבים בו וולודימיר זלנסקי ואוקסנה אקינשינה (אנ').
עלילה

ורה היא מגישת טלוויזיה בתוכנית אירוח שלה המאורסת לקונסטנטין, שחקן טניס ידוע. ניקיטה הוא וטרינר מוכר, שהציע נישואין לאילונה, מנתחת פלסטית. ורה וניקיטה אינם מכירים, והגיעו בנפרד למסיבה עם בני זוגם. למחרת בבוקר התעוררה ורה במיטה עם ניקיטה. הם ייחסו זאת לשתיית אלכוהול, ומיהרו להיפרד. בבקרים שלאחר מכן הם שוב ושוב התעוררו באותה מיטה באותו בית חלומות, גם אם נרדמו במקומות שונים. הם נתקלים אחד בשנייה כל הזמן, פרטיותם נהרסת, הם מגיעים למסקנה שנועדו האחד לשנייה, ומתנשקים.
הסרט מסתיים באמן החושים אברמסון קלים מבית החלומות, שגרם לוורה ולניקיטה להיפגש, אחרי שהתראיין אצל ורה בתוכניתה.
שחקנים ודמויות

אוקסנה אקינשינה – ורה קזנצבה
וולודימיר זלנסקי – ניקיטה אנדרייביץ' סוקולוב
דניס ניקיפורוב – קונסטנטין
יקטרינה ורנבה (רו') – אילונה
אולסיה ז'לזניאק – זיניידה איוואנובנה, מנהלת
יבגני קושבוי – נהג מונית
סבטלנה חודצ'נקובה – נוסעת במונית
ויקטור ואסילייב – אלכסיי
סוסו פבליאשווילי – הופעת קמע (זמר בפסטיבל)
להקת גורוד 312 (אנ') – הופעת קמע
קוסטיה נקונצ'ני – קוליה
איגור ז'יז'יחין – אביו של קוליה
ילנה קונדוליינן – אמה של ורה
סרגיי ברקובסקי – אברמסון קלים
תגובות

בשנת 2013 זכה הסרט בפרס הסרט הלאומי הרוסי כקומדיה הרוסית הטובה ביותר של השנה.
הסוכנות הממלכתית האוקראינית לקולנוע אסרה על הקרנת הסרט באוקראינה, משום שמופיעה בו השחקנית והקומיקאית הרוסית יקטרינה ורנבה, שהוכרזה כסיכון ביטחוני באוקראינה אחרי שהופיעה בקרים.
ראו גם

חרם על הקולנוע הרוסי
הערות שוליים

1 2  "«8 первых свиданий»" (ברוסית). אורכב מ-המקור ב-2012-05-09. נבדק ב-2023-12-27.
↑  "8 первых свиданий (2012)". Kinopoisk.ru (ברוסית). נבדק ב-2023-12-28.
1 2  "Российская комедия года". National-movie-awards.ru (ברוסית).
↑  8 первых свиданий, אתר Film.ru
↑  "Ukraine Bans Movies Starring Zelenskiy, Seagal, Depardieu". The Moscow Times (באנגלית). 2020-02-19. נבדק ב-2023-12-28.
↑  "Украина включила участницу Comedy Woman в список угрожающих безопасности". קבוצת RBK (ברוסית). 2019-03-22. נבדק ב-2023-12-28.
תה לשניים

| --- | --- |
כרזת הסרט
כרזת הסרט
 בימוי:  דייוויד באטלר 
 הופק בידי:  ויליאם ג'ייקובס
 תסריט:  הארי קלורק 
 עריכה:  איירין מורה
 שחקנים ראשיים:  דוריס דיי גורדון מקריי ג'ין נלסון ס.ז. סאקאל
 מוזיקה:  וינסנט יומנס 
 צילום:  וילפרד קלין 
 מדינה:  ארצות הברית 
 חברת הפקה:  האחים וורנר 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  22 בספטמבר 1950
 משך הקרנה:  98 דק' 
 שפת הסרט:  אנגלית 
 סוגה:  קומדיה רומנטית, סרט מוזיקלי 
 תקציב:  $1,103,000
 הכנסות:  $3,652,000
 דף הסרט ב־IMDb
 
דוריס דיי וגורדון מקריי ב"תה לשניים"
תה לשניים (באנגלית: Tea for Two) הוא סרט מוזיקלי אמריקאי משנת 1950 עם דוריס דיי וגורדון מקריי בתפקידים הראשיים.
התסריט מבוסס בחלקו על המחזמר "No, No, Nanette" שהועלה בברודוויי ב-1925. עיבוד לקולנוע נעשה גם ב-1930 ו-1940. שיר הנושא Tea for Two זכה להצלחה ואף תוזמר על ידי דימיטרי שוסטקוביץ ליצירה בשם "Tahiti Trot"
ג'ין נלסון זכה בפרס גלובוס הזהב לשחקן מבטיח חדש.
תקציר העלילה

הדוד מקס (ס.ז. סאקאל) מספר ללין וריצ'רד על הוריהם נאנט וג'ימי בשנות העשרים הסוערות. נאנט קרטר (דוריס דיי) גרה בווילה מפוארת במחוז וסטצ'סטר ביחד עם דודה מקס ומנהלת הבית פאולין (איב ארדן). נאנט שואפת להיות שחקנית, זמרת ורקדנית.
לארי בלייר (בילי דה וולף) הוא במאי בברודוויי וידיד לשעבר של נאנט. הוא רוצה להעלות הצגה עם הכוכבת הראשית ביאטריס דרסי (פטריס וויטמור) אך זקוק למממנים. השנה היא 1929, הבורסה נפלה ואין משקיעים. ביאושו הוא מגיע לנאנט עם המלחין והפסנתרן ג'ימי סמית' (גורדון מקריי) והרקדן טוני טריינור (ג'ין נלסון). ג'ימי ונאנט שרים את השיר שלו "תה לשניים". לארי אומר לה שג'ימי זקוק לכסף כדי לממן ניתוח ל"אחותו".
נאנט מתאהבת בג'ימי ומוכנה לממן את ההצגה ב-25,000 דולר תמורת קבלת תפקיד ראשי. היא מבקשת ממקס למכור ניירות ערך שלה אך לא יודעת שהוא מכר אותם מזמן וכעת אין לו דבר.
עורך הדין שלו, ביל ארלי (ביל גודווין) גוער בו היות שעל כל הצעת קנייה הוא היה אומר "כן" במקום "לא". מקס מודיע לנאנט שימכור את הניירות רק אם תוכל במשך 48 שעות לענות "לא" לכל שאלה שתישאל.
זה יוצר מצבים מביכים לנאנט למשל כאשר ג'ימי שואל אותה אם היא אוהבת אותו והיא עונה לו "לא".
לבסוף היא מצליחה לעמוד במשימה אבל אז מגלה לה הדוד מקס שכל הכסף אבד. את המצב מצילה פאולין שכופה עצמה על עורך הדין והוא מתאהב בה ומסכים לממן את ההצגה.
לבסוף עולה המחזמר "לא לא נאנט" שזוכה להצלחה, ג'ימי ונאנט מתחתנים וכן גם הארי ופאולין.
בסוף הסיפור חוזרים ההורים נאנט וג'ימי לילדים שיודעים עכשיו הרבה על הוריהם.
צוות השחקנים

| שם השחקן/ית | שם הדמות | הערות |
| --- | --- | --- |
| דוריס דיי | נאנט קרטר |  |
| גורדון מקריי | ג'ימי סמית | זמר |
| ס.ז. סאקאל | דוד מקס |  |
| איב ארדן | פאולין | מלווה של נאנט |
| ג'ין נלסון | טומי טריינור | רקדן |
| ביל גודווין | ויליאם ארלי | עורך דין |
| פאטריס וימור | ביאטריס דרסי | זמרת |
| בילי דה וולף | לארי בלייר | במאי |
הערות שוליים

↑  "טהיטי טרוט" ("תה לשניים") בתזמור שוסטקוביץ
שאנטואו

| --- | --- |

פוטומונטז' של שאנטואו
 מדינה:  הרפובליקה העממית של סין הרפובליקה העממית של סין
 מחוז:  גואנגדונג
 ראש העיר:  גֶ'נְג גְ'ייֵנְגֶה (郑剑戈)
 שטח:  2,248 קמ"ר
 גובה:  51 מטרים
 אוכלוסייה:  ‏
  ‑ בנציבות העירונית:  5,502,031 (2020)
  ‑ במטרופולין:  5,437,602 (2020)
  ‑ צפיפות:  2,447 נפש לקמ"ר (2020)
 קואורדינטות:  23°21′0″N 116°40′0″E﻿ / ﻿23.35000°N 116.66667°E﻿ / 23.35000; 116.66667
 אזור זמן:  UTC +8
 אתר הנציבות
  מפת מיקום  מפה מפורטת   (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןשאנטואו(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןשאנטואו(למפת גואנגדונג רגילה) גואנגג'ואו שנג'ן דונגגוואן ג'אנג'יאנג ג'יאיאנג מאומינג פוג'יין ג'יאנגשי חונאן גואנגשי ים סין הדרומישאנטואו(למפת גואנגדונג מוגדלת) גואנגג'ואו שנג'ן דונגגוואן ג'אנג'יאנג ג'יאיאנג מאומינג פוג'יין ג'יאנגשי חונאן גואנגשי ים סין הדרומישאנטואו    מיקומה של שאנטואו במחוז גואנגדונג tabBackground:;tabBorder:#aaa;defaultTab:0;
שָׁאנְטוֹאוּ (בסינית מפושטת: 汕头; בסינית מסורתית: 汕頭; בפין-יין: Shàntóu; מילולית: "נקודת סל דגים") היא נציבות עירונית במזרח מחוז גואנגדונג שבדרום הרפובליקה העממית של סין. שאנטואו משתרעת על פני 2,248 קמ"ר לחופי ים סין הדרומי כ-355 ק"מ מזרחית לבירת המחוז גואנגג'ואו. על פי מפקד האוכלוסין משנת 2020 אוכלוסיית הנציבות העירונית מנתה כ-5.502 מיליון תושבים, מתוכם כ-5.4 מיליון בשטח האורבני. יחד עם הנציבויות העירוניות הגובלות בה - ג'יאיאנג (אנ') וצ'אוג'ואו (אנ'), היא מרכיבה את המטרופולין צ'אושאן (אנ') המונה כ-13.6 מיליון תושבים.
קשר עם ישראל

לשאנטואו קשרים מפותחים עם ישראל. בנוסף לשיתוף פעולה בין אוניברסיטת שאנטואו ולבין הטכניון הודיעה קרן לי קה שינג שתשקיע 130 מיליון דולר בטכניון. בעיר שוכנת גם אוניברסיטת GTIIT (המכון הטכנולוגי גואנגדונג-טכניון ישראל) שהוקמה בשנת 2015 כחלק מהשותפות לעיל.
בדצמבר 2015 פורסם כי התעשייה האווירית לישראל תייעץ לעיריית שאנטואו בנושאים שונים, ביניהם בתחום התעופה האזרחית. ביוני 2017 פורסם כי התעשייה האווירית חתמה על הסכם להקמת מרכז אקדמי לתחזוקת מטוסים בשאנטואו בשווי של 10 מיליון דולר.
חלוקה מנהלית

| שם | סינית | פין-יין | אוכלוסייה (מפקד 2020) | שטח (קמ"ר) | צפיפות (קמ"ר) |
| --- | --- | --- | --- | --- | --- |
| רובע לונגחו | 龙湖区 | Lónghú Qū | 630,749 | 119.4 | 5,282 |
| רובע ג'ינפינג | 金平区 | Jīnpíng Qū | 777,024 | 146.2 | 5,317 |
| רובע האוג'יאנג | 濠江区 | Háojiāng Qū | 269,471 | 179.9 | 1,498 |
| רובע צ'אויאנג | 潮阳区 | Cháoyáng Qū | 1,654,276 | 664.9 | 2,488 |
| רובע צ'אונאן | 潮南区 | Cháonán Qū | 1,231,638 | 596.4 | 2,065 |
| רובע צ'נגהאי | 澄海区 | Chénghăi Qū | 874,444 | 429.4 | 2,036 |
| נפת נאנאו | 南澳县 | Nán'ào Xiàn | 64,429 | 112.2 | 574.4 |
ערים תאומות

לשאנטואו 4 ערים תאומות:
יפן קישיוואדה (אנ'), אוסקה, יפן (מ־2 ביוני 1990)
קנדה סנט ג'ון, ניו ברנזוויק, קנדה (מ־28 בפברואר 1997)
וייטנאם קאנטחו, וייטנאם (מ־1 באוגוסט 2005)
ישראל חיפה, ישראל (מ־16 בדצמבר 2015)
ערים תאומות > הסכמי ידידות ושיתוף פעולה

תאילנד בנגקוק, תאילנד (מ־2 במרץ 2000)
קוריאה הדרומית פיונגטהאק (אנ'), קיונגי, קוריאה הדרומית (מ־25 במרץ 2003)
אוסטרליה פיירפילד (אנ'), ניו סאות' ויילס, אוסטרליה (מ־26 באפריל 2005)
מלזיה ג'והור באהרו, ג'והור, מלזיה (מ־4 בנובמבר 2011)
ארצות הברית פדרל ויי (אנ'), וושינגטון, ארצות הברית (מ־12 במרץ 2013)
קוסטה ריקה פונטרנס, פונטרנס, קוסטה ריקה (מ־22 ביולי 2014)
אלבניה דורס, אלבניה (מ־14 באוגוסט 2015)
גבון ליברוויל, גבון (מ־5 בנובמבר 2015)
פורטוגל לייריה, פורטוגל (מ־12 באוקטובר 2018)
ניו זילנד סאות'לנד (אנ'), סאות'לנד, ניו זילנד (מ־15 באוקטובר 2018)
רוסיה חברובסק, חברובסק, רוסיה (מ־21 במרץ 2019)
הערות שוליים

↑  China: Guăngdōng (Prefectures, Cities, Districts and Counties) - Population Statistics, Charts and Map, www.citypopulation.de
↑  IAI to Establish an Aircraft-Maintenance Training Center in China, IsraelDefense, ‏יוני 2017
↑  Welcome To Shantou
| ערי גואנגדונג |
| --- | --- | --- |
| ערים תת-מחוזיות | גואנגג'ואו • שנג'ן |  |
| נציבויות עירוניות | דונגגוואן • פושאן • צ'אוג'ואו • חיואן • חוויג'ואו • ג'יאנגמן • ג'יאיאנג • מאומינג • מייג'ואו • צ'ינגיואן • שאנטואו • שאנוויי • שאוגואן • יאנגג'יאנג • יונפו • ג'אנג'יאנג • ג'אוצ'ינג • ג'ונגשאן • ג'והאי |  |
| אזורי פיתוח כלכלי בסין העממית |
| --- | --- | --- |
| ארבע הערים הראשונות | שנג'ן • ג'והאי • שאנטואו • שיאמן |  |
| האזורים החדשים | האינאן • דאליין • צ'ינגדאו • צ'ינחואנגדאו • לייניונגאנג -פודונג • ינטאי • ג'אנג'יאנג • נינגבו • ונג'ואו • נאנטונג • פוג'ואו • גואנגג'ואו • בייהאי |  |
| הערים הגדולות בעולם: ערים המונות לפחות חמישה מיליון תושבים |
| --- | --- | --- |
| 20,000,000+ | שאנגחאי • בייג'ינג • סאו פאולו • דלהי |  |
| 10,000,000+ | קראצ'י • לאגוס • איסטנבול • טוקיו • מומבאי • מוסקבה • גואנגג'ואו • פריז • שנג'ן • צ'נגדו • קינשאסה • קהיר • ג'קרטה • לאהור • סוג'ואו |  |
| 5,000,000+ | סיאול • מקסיקו סיטי • לונדון • לימה • דאקה • ניו יורק • בנגלור • בנגקוק • דונגגוואן • צ'ונגצ'ינג • נאנג'ינג • טהראן • שניאנג • בוגוטה • הו צ'י מין סיטי • הונג קונג • בגדאד • צ'נאי • צ'אנגשה • ווהאן • טיינג'ין • היידראבאד • האנוי • ריו דה ז'ניירו • פושאן • סנטיאגו דה צ'ילה • ריאד • אחמדאבאד • שאנטואו • סנקט פטרבורג • ח'רטום  • אנקרה • ג'ינאן • האנגג'ואו • סינגפור • יאנגון • לואנדה |  |
| --- | --- |
בקרת זהויות :  NLI: 987007465890005171  BnF: cb15958061k (data)  GND: 4316541-2  LCCN: nr2004009712  LNB: 000297549  MusicBrainz: 94dc6c83-17cf-4931-98f4-225e58645173  NARA: 10044378  NDL: 00648251  SUDOC: 233515453  VIAF: 158745016   WorldCat (עם VIAF): 158745016
שמונה דייטים טובים

| --- | --- |

כרזת הסרט
 בימוי:  מריוס וייסברג 
 תסריט:  אנדריי יאקובלב 
 שחקנים ראשיים:  וולודימיר זלנסקי ורה ברז'נייבה ולדימיר יפיפאנצב 
 מדינה:  אוקראינה 
 חברת הפקה:  סנטרל פרטנרשיפ 
 הקרנת בכורה:  2016
 שפת הסרט:  רוסית 
 סוגה:  סרט קומדיה, קומדיה רומנטית 
 דף הסרט ב־IMDb
 
שמונה דייטים טובים (ברוסית: Восемь лучших свиданий) הוא סרט קומדיה רוסית משנת 2016, שהוא המשך לסרטים "שמונה דייטים ראשונים" (2012) ו"שמונה דייטים חדשים" (2015). הסרט תוכנן במקור לצאת לאקרנים ב-31 בדצמבר 2015, אך לאחר מכן התאריך נדחה ל-3 במרץ 2016. אוקסנה אקינשינה (אנ'), שכיכבה כדמות ראשית בשני הסרטים הקודמים, שיחקה בסרט אחר כשצולם הסרט, ובמקומה נבחרה ורה ברז'נייבה (אנ') לשחק בסרט זה. הפתרון בתסריט היה להציג את ברז'נייבה כאשתו החדשה של ניקיטה, הפרוטגוניסט בסרט. ההקרנה המוקדמת של הסרט התקיימה ב-24 בפברואר 2016 בקולנוע אוקטובר במוסקבה.
עלילה

אחרי שהיה מעורב בתאונה, שבעקבותיה נעשתה טומוגרפיה לניקיטה, נאמר לו שיש לו גידול מוחי שאינו ניתן להסרה. הוא מחליט למצוא לעצמו מחליף, ובוחר באיליה, כבאי שהציל אותו משריפה בבית שכניו, אחרי שנכנס לשם כשהוא שיכור כדי להציל את הכלב. ניקיטה עושה מאמץ להכניס לחייו בהקדם את איליה, המיועד לאשתו מאשה, ומצליח בכך. איליה הופך לאב מצוין עבור ילדי ניקיטה, נעשה עובד הכרחי בקליניקה של ניקיטה, ולפי הסרט, הוא גבר מושך מאוד עבור מאשה. לאחר מכן מגלה ניקיטה כי הייתה טעות רפואית, אבל בסביבתו כולם כבר רגילים לאיליה. שובו של ניקיטה אל מאשה הרבה יותר קשה ממה שנראה במבט ראשון, והקרב על אשתו, על ילדיו ועל חיי ניקיטה התחיל.
שחקנים

וולודימיר זלנסקי – ניקיטה
ורה ברז'נייבה – מאשה
ולדימיר יפיפאנצב – איליה
יבגני קושבוי – סניה
מרינה גורבאן – ילנה
ביקורת

לפי ארטיום מלניקוב, מבקר סרטים באתר InterMedia, אין לסרט קשר לסרטים הקודמים, מלבד זלנסקי והבמאי ויסברג. לדברי המבקר, הסרט אינו רע, אבל יש בו רגעים "מיותרים". מלניקוב ציין כי ברז'נייבה הייתה "שחקנית מפתיעה לטובה". כתוצאה מכך, העניק המבקר לסרט שלושה כוכבים מתוך חמישה.
הקרנות והכנסות

דמיטרי זכרוב, חבר מועצת הנפה העירונית יאקימנקה במוסקבה, דרש מבית הקולנוע "קארו 11 באוקטובר" לבטל את הקרנת טרום הבכורה של הסרט, אך דוברות סנטרל פרטנרשיפ, מפיצת הסרט, הודיעה כי אין בכוונת החברה לבטל את הקרנת הבכורה.
חבר הדומה הממלכתית של הפדרציה הרוסית מהמפלגה הקומוניסטית, סרגיי אובוחוב, הצהיר כי יש לאסור את הסרט ברוסיה, שכן כיכב בו השחקן זלנסקי, "הידוע בביקורתו הפעילה על מדיניות רוסיה כלפי אוקראינה". הפגנות בודדות נערכו בערים רוסיות נגד הסרט. במספר ערים החרימו אנשים את הסרט ולא רכשו כרטיסים לקולנוע.
שלטונות הפדרציה הרוסית לא הפריעו להקרנת הסרט ברוסיה. משרד התרבות איפשר את הקרנת הסרט, ומפיצת הסרט הייתה חברת סנטרל פרטנרשיפ, הנמצאת בבעלות חברת גזפרום-מדיה הממשלתית. הערוץ הראשון סיפק יחסי ציבור לסרט, והתקשורת הרוסית המובילה לא רק שלא תמכה בחרם, אלא אפילו לא טרחה לדווח על המחאות.
באוקראינה, גרף הסרט 34.47 מיליון הריבניה וזכה במקום ה-12 בדירוג הכללי. בסרט צפו 530 אלף איש. לפי המגזין הרוסי "Film Business Today", הסרט היה אחד מ-15 הסרטים הרוסיים המובילים בשנת 2016.
הערות שוליים

1 2  О главных героях, באתר Femailforum.ru
1 2  "«8 лучших свиданий»". Proficinema.ru (ברוסית). נבדק ב-2023-12-30.
↑  Vera Brezhneva and Volodymyr Zelenskyy in 8 Best Dates (2016), באתר IMDb
1 2  Андрей Сидорчик (2016-02-25). "Казус Зеленского. В чём суть конфликта вокруг фильма «8 лучших свиданий»?". Aif.ru (ברוסית). נבדק ב-2023-12-30.
1 2 3  "«8 лучших свиданий»: «Зеленый слоник» наносит ответный удар" (ברוסית). 2016-02-27. נבדק ב-2023-12-30.
↑  "Премьера фильма «8 лучших свиданий» с Зеленским началась со скандала". Bloknot.ru (ברוסית). 2016-02-24. נבדק ב-2023-12-30.
↑  Volodymyr Zelenskyy and Viktor Daniluk in 8 Best Dates, באתר IMDb
↑  Vladimir Epifantsev in 8 Best Dates, באתר IMDb
↑  "В Москве потребовали не показывать фильм с "русофобом" Зеленским". Украинская правда (ברוסית). 2016-02-24. אורכב מ-המקור ב-2016-03-01. נבדק ב-2016-03-01.
↑  AmurMedia. "Хабаровских противников 8 лучших свиданий с Зеленским признали невиновными - AmurMedia". Amurmedia.ru (ברוסית). נבדק ב-2017-04-24.
↑  "В России подсчитали радикальных борцов за нравственность". Kolokolrussia.ru (ברוסית). נבדק ב-2017-04-24.
↑  "Почему провалился фильм «8 лучших свиданий»?" (ברוסית). נבדק ב-2017-04-25.
↑  "«Ноль свиданий с Зеленским», или полный провал премьеры «8 лучших свиданий»". Novorossiainform.ru (ברוסית). אורכב מ-המקור ב-2017-04-26. נבדק ב-2017-04-25.
↑  Виктор Мараховский (2016-03-10). "Почему провалились «8 лучших свиданий»". Kp.ru (ברוסית). קומסומולסקאיה פראבדה. נבדק ב-2019-03-03.
↑  "Как продается "важнейшее из искусств" — лидеры среди дистрибьюторов и кинотеатров". Delo.ua (ברוסית). 2017-04-19. נבדק ב-2023-12-31.
↑  "Самарский депутат Милеев попросил чиновников заменить слово «блокбастер» русским аналогом". Citytraffic.ru (ברוסית). 2017-03-18. נבדק ב-2023-12-31. По статистике kinobizness.com, в топ ‑15 кассовых российских фильмов вошли: «Экипаж», «Самый лучший день», «Жених», «Дуэлянт», «Ледокол», «Мафия: Игры на выживание», «День выборов‑2», «Страна чудес», «СуперБобровы», «Смешарики: Легенда о золотом драконе», «8 лучших свиданий», «Хардкор», «Чемпионы: Быстрее. Выше. Сильнее», «Статус: Свободен».
תדעל

אברהם מביס את ארבעת המלכים, איור מאת אנטוניו טמפסטה משנת 1613
תִּדְעָל מלך גּוֹיִם נזכר בתנ"ך בספר בראשית, ספר בראשית, פרק י"ד כאחד ממלכי קואליציית ארבעת המלכים שהוקמה יחד עם אמרפל מלך שנער, אריוך מלך אלסר וכדרלעומר מלך עילם, למטרת דיכוי מרד של חמשת מלכי כיכר הירדן, שכרתו ביניהם ברית על מנת למרוד במלכי מסופוטמיה.
במקרא

ארבעת המלכים, בהנהגת כדרלעומר, באו לכנען כדי להכניע את מלכי כיכר הירדן שמרדו בכדרלעומר. בדרכם הכו בעמים נוספים, בהם הרפאים, החורים הכנעניים, האמורים ועוד. במלחמתם כנגד חמשת מלכי כיכר הירדן הכניעו ארבעת המלכים את המורדים, שבו מהם שבי רב ובזזו את כל רכושם. בדרכם צפונה אל ארצותיהם רדף אחריהם אברהם, ובאזור דמשק השיג אותם, הביסם, והשיב את השבויים והרכוש למלכי כיכר הירדן.
שמו ומוצאו

תדעל הוא שם חתי. השם תדעל הוא תעתיק עברי לשם החתי דֻדְחַ'לִי.
מקור השם הוא בהר המקודש לחיתים, הר תֻדְחַ'לִי. זיהוי השם תדעל עם מלכי החתים הנושאים את השם תֻדְחַ'לִי, דֻדְחַ'לִי או תודחליאש נעשה בשנות השלושים של המאה העשרים והוסבר בחילופי האותיות ח' והאות ע' וכן ייתכן שהעי"ן מייצגת מבטא קדום יותר של ע'י"ן כדוגמת "עזה" עבור "ע'זה" ומאידך ייתכן שבחיתית גם היה מבטא דומה אם כי הכתב המבוסס על כתב היתדות האכדי במקורו חסר סימן מדויק עבור הגה זה ובמקומו נכתב סימן שנהוג לקרוא כח', תופעה מוכרת באכדית. השם תֻדְחַ'לִי נמצא בארכיון העיר אוגרית ונכתב שם בצורתו המקראית.
לדעת אלישע קמרון, תדעל הוא תֻדְחַ'לִי השני, אשר כבש את סוריה במאה ה-15 לפנה"ס, ואילו אחרים נוטים לזהותו עם תודחליאש מהמאה ה-17 לפנה"ס.
בתרגום השבעים, מופיע שמו כ"תלעל".
יוסף בן מתתיהו טוען בספרו קדמוניות היהודים כי תדעל היה משרי הצבא של אשור, ומתאר כיצד הוא ושלושת שרי הצבא האחרים בזזו את סוריה והגיעו לאזור סדום כדי להילחם עם מלכי כיכר הירדן אשר מרדו באשור.
בדברי חז"ל

הביטוי "מלך גויים" מתורגם על ידי אונקלוס כ"מַלְכָּא דְּעַמְמֵי", כלומר: מלך עמים רבים. בצורה זו פירשו את הכינוי גם רוב המפרשים.
הרמב"ן בפירושו לספר בראשית מביא מדרש, לפיו כל אחד מארבעת המלכים רומז לאחת מהאימפריות הגדולות שיקומו בעולם. לפי מדרש זה, רומזת "גויים" לאימפריה הרומית:
"המעשה הזה אירע לאברהם להורות כי ארבע מלכויות תעמודנה למשול בעולם ובסוף יתגברו בניו עליהם ויפלו כלם בידם, וישיבו כל שבותם ורכושם. 
ומלך גוים, המולך על עמים שונים אשר שמוהו עליהם לראש ולקצין, רמז למלך רומי, אשר הומלך על עיר מקובצת מעמים רבים, כיתים ואדום ויתר גוים; וכך אמרו בבראשית רבה: ... 'ותדעל מלך גוים', זו מלכות אדום, שהיא מכתבת טירוניא [=מקבלת מס] מכל אומות העולם."
ראו גם

אמרפל
אריוך
כדרלעומר
הערות שוליים

↑  שמואל ייבין, מחקרים בתולדות ישראל וארצו, ירושלים, מ.ניומן, 1959, עמ' 58.
↑  אלישע קמרון, עולם התנ"ך: בראשית, תל אביב, דוידזון עתי, 1993, עמ' 104.
↑  Adam Simon van der Woude, Adrianus van Selms. (1968). Adhuc Loquitur. E.J. Brill. p.36.
↑  יוסף בן מתתיהו, קדמוניות היהודים, ירושלים, מוסד ביאליק, 2002, עמ' 19.
↑  פרק י"ד, פסוק א'.
שליו-שיחים מניפורי

| שליו-שיחים מניפורי |
| --- | --- |
 שליו-שיחים מניפורי
מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תרנגולאים
תת־סדרה:: תרופודה
משפחה:: פסיוניים
סוג:: שליו-שיחים
מין:: שליו-שיחים מניפורי
שם מדעי
 Perdicula manipurensis ‏אלן אוקטביאן יום, 1881

שליו-שיחים מניפורי (שם מדעי: Perdicula manipurensis) הוא מין של עוף קטן עד בינוני, ממשפחת הפסיוניים, (סוג: Perdicula), החי באזורים של עשביה גבוהה. שליו זה נצפה בעבר בהודו, מערב בנגל, אסאם, מניפור, נאגאלנד ומגהלאיה. לא התקבל אישור על צפייה במין זה משנת 1932 עד 2006, והוא כלול ברשימת המינים בסיכון של IUCN‏.
בית גידולו של שליו הבוש המניפורי, קטן יחסית והוא קטן והולך, עקב פעילות קיטוע קרקע מתמשכת.
משנת 1932 לא נרשמו תצפיות על שליו זה וביוני 2006 דיווח לראשונה לאחר 74 שנים החוקר אנווארודין צַ'אוּדְהָרִי כי ראה אותו ב"אסאם". בחדשות ה-BBC צוטט Rahul Kaul מנהל ארגון Wildlife Trust of India, כמי שאמר: "היצור הזה חזר מן השאול."
הערות שוליים

↑  שליו-שיחים מניפורי באתר הרשימה האדומה של IUCN
↑  מינים בסיכון - הרשימה האדומה של ה-IUCN.
↑  Syed Zarir Hussain , Rare quail sighted in Assam after 75 years, B&C - Nature News
↑  Extinct quail sighted in India BBC-NEWS